|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025. gada . janvārī** | **Nr. GND/2025/** |
|  | **(protokols Nr. ; .p.)** |

**Par pašvaldības priekšfinansējuma nodrošināšanu biedrības “Lizuma attīstības biedrība” projektam “Dzīves prasmju apguve jaunieša personības izaugsmei”**

Gulbenes novada pašvaldībā 2025.gada 22.janvārī saņemts biedrības “Lizuma attīstības biedrība”, reģ.nr. 40008040872, iesniegums (lietvedībā reģ.nr. GND/17.3/25/230-L), kurā biedrība lūdz Gulbenes novada pašvaldības domei piešķirt priekšfinansējumu 1200,00 EUR (viens tūkstotis divi simti *euro*) apmērā Lauku atbalsta dienesta apstiprinātā projekta “Dzīves prasmju apguve jaunieša personības izaugsmei” īstenošanai. Pēc projekta realizācijas, 2026.gada martā, priekšfinansētā summa tiks atgriezta pašvaldībai.

“Lizuma attīstības biedrība” izstrādājusi un iesniegusi projektu “Dzīves prasmju apguve jaunieša personības izaugsmei” biedrības “SATEKA” izsludinātajā atklāto projektu iesniegumu pieņemšanas 2.kārtā Eiropas Savienības Eiropas Lauksaimniecības fonda lauku attīstībai Kopējās lauksaimniecības politikas stratēģiskā plāna 2023.-2027.gadam intervences LA19 “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” aktivitātes “Kopienu spēcinošas un vietas attīstību sekmējošas iniciatīvas” rīcībā SLP4 Atbalsts jauniešu iniciatīvām Gulbenes novada lauku teritorijā.

Lizuma attīstības biedrības projekts piedāvā jauniešiem apgūt mūsdienīgas un praktiskas prasmes, veicinot viņu personības izaugsmi. Projekts ietver 7 neformālas apmācības, tostarp radošo domāšanu, finanšu pratību un publisko runu. Jaunieši iegūs zināšanas, kas būs vērtīgas izglītībā un karjerā, kā arī paaugstinās pašapziņu, attīstīs sadarbību, komunikāciju un komandas darbu, veicinot aktīvu līdzdalību kopienas dzīvē un stiprinot piederību.

2024.gada 10.janvārī ar lēmumu Nr. 07.25.000086 “Lēmums par projekta iesnieguma apstiprināšanu” (pievienots biedrības iesniegumā) Lauku atbalsta dienests apstiprinājis projekta iesniegumu.

Projekta attiecināmās izmaksas ir **6000,00 EUR** (seši tūkstoši *euro*), no tām 100% jeb 6000,00 EUR (seši tūkstoši *euro*) – Eiropas Lauksaimniecības Fonda lauku attīstībai (ELFLA) finansējums. Metodikas “Fiksētas summas maksājums “Jauniešu iniciatīva” un to piemērošana Kopējās lauksaimniecības politikas stratēģiskā plānā 2023.-2027.gadam” 17.1. punkts nosaka, ka “pēc Lauku atbalsta dienesta lēmuma spēkā stāšanas par projekta iesnieguma apstiprināšanu, atbalsta saņēmējs saņem 80 procentu apmērā no kopējā projektam piešķirtā publiskā finansējuma summas”, savukārt 17.2. punkts nosaka, ka gala maksājumu 20 procentu apmērā no kopējā projektam piešķirtā publiskā finansējuma summas atbalsta saņēmējs saņem pēc pilnīgas jauniešu iniciatīvas projekta īstenošanas, noslēguma pārskata iesniegšanas LAD elektroniskās pieteikšanās sistēmā un kad LAD ir veicis reālo darbību pamatojošo dokumentu pārbaudi, tādēļ projekta realizācijai “Lizuma attīstības biedrībai” nepieciešams priekšfinansējums 20% no attiecināmajām izmaksām jeb 1200,00 EUR (viens tūkstotis divi simti *euro*).

Ņemot vērā iepriekš minēto iespēju piesaistīt Eiropas Savienības līdzekļus un pamatojoties uz Pašvaldību likuma 4. panta pirmās daļas 8. punktu, kas nosaka, ka pašvaldībām autonomās funkcijas ir veikt darbu ar jaunatni, 5.panta 1.daļu, kas nosaka, ka pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi, un 10. panta pirmās daļas 21. punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir  pieņemt lēmumus citos ārējos normatīvajos aktos paredzētajos gadījumos, atklāti balsojot: PAR \_\_\_ (\_\_\_\_), PRET \_\_\_ (\_\_\_\_), ATTURAS \_\_\_ (\_\_\_\_), Gulbenes novada pašvaldības dome NOLEMJ**:**

1. PIEŠĶIRT biedrības “Lizuma attīstības biedrība” projekta “Dzīves prasmju apguve jaunieša personības izaugsmei” priekšfinansējumu 20% apmērā no attiecināmajām izmaksām, tas ir 1200,00 EUR(viens tūkstotis divi simti *euro*, nulle centi) no Gulbenes novada pašvaldības 2025.gada budžeta līdzekļiem.
2. UZDOT Gulbenes novada Centrālās pārvaldes Juridiskās un personālvadības nodaļai sagatavot līguma par finansiālā atbalsta piešķiršanu projektu.

Gulbenes novada pašvaldības domes priekšsēdētājs A.Caunītis